[{"text_idx": "#000005", "text": "U\u0308mber ilma seilanud vesinikulaev inspireerib eesti teadlasi"}, {"text_idx": "#000006", "text": "Tallinnas peatus maailma esimene vesiniklaev Energy Observer. Laeva meeskonna eesma\u0308rk on propageerida vesinikku\u0308tuste kasutamist maailmas. Ka eesti teadlased na\u0308evad selles suurt potentsiaali."}, {"text_idx": "#000012", "text": "Maailma esimese vesinikaleva Energy Observeri kapten Jean-Baptiste Sanchez u\u0308tles ERR-ile, et energiat toodab laev mereveest. Sanchez selgitas, et vesiniku saab ka\u0308tte la\u0308bi kolmeetapilise destileerimisprotsessi. Esmalt destilleeritakse merevesi ning saadakse sellest joogivesi."}, {"text_idx": "#000013", "text": "See vesi tuleb omakorda deioniseerida. Viimase etapina toimub elektrolu\u0308u\u0308s ja selle tulemusena eralduvad vesinik ja hapnik. Kapten lisas, et hapnikule energeetilist kasutust leitud ei ole ja see paisatakse o\u0303hku. Vesinik surutakse kokku ja pannakse balloonidesse."}, {"text_idx": "#000014", "text": "Laevakapten lisas, et ro\u0303hk balloonides on 350 baari ja u\u0308hte ballooni mahub ligikaugu 62 kilogrammi vesinikku. Elektrokeemilise reaktsiooniga on vo\u0303imalik vesinikust toota energiat, mida Sanchezi so\u0303nul kasutatakse nii mootorite to\u0308o\u0308ks kui ka laevas tarbimiseks. Energy Observeri pardal olid lisaks ka pa\u0308ikesepaneelid."}, {"text_idx": "#000015", "text": "Sanchez ra\u0308a\u0308kis, et kui Energy Observer saab vesiniku jo\u0303ul tervele maailmale tiiru peale teha, siis peaks ka terve maailm saama olenemate oludest kasutada vesinikust toodetud energiat."}, {"text_idx": "#000016", "text": "Laev alustas oma ekspeditsiooni 2017. aastal ning on praeguseks seilanud Vahemerel ja La\u0308a\u0308nemerel. Laev naaseb kodusadamasse 2022. aastal. Kuue aastaga on laeval plaanis ku\u0308lastada 50 riiki, millest praeguseks on ku\u0308lastatud 20. Avamerejaht on praeguseks la\u0308binud u\u0308le 12 000 meremiili."}, {"text_idx": "#000024", "text": "Eesti fu\u0308u\u0308sikud ja\u0308a\u0308vad uue murdelise u\u0308lijuhi suhtes a\u0308raootavale seisukohale"}]